Պապայի ազիզ բալեն սպանելը համարում է տղամարդկություն։ Նա արդեն հանրապետական է, ուղղակի «վրան խաբար չկա»։ Նրան ոչ ոք թույլ չի տալու երեխա լինել, որովհետև հայրը գյուղապետ է, գյուղի նախագահը։ Պապայի ազիզ բալեն պապայի մասին պատմելու համար է։ Գյուղն էլ թույլ չի տալու, որ իր գյուղապետի երեխան երեխա լինի։ Որովհետև իր գյուղապետը թագավոր տղա է, փողեր յուրացնելու համար քրեական հետապնդման տակ էր, բայց նորից ընտրել են։ Շենավանի գյուղապետը կին էլ չունի, այլ կնիկ։ Կինը սիրելու համար է, կնիկը՝ խփելու։ Իսկ Շենավանի գյուղապետը կնոջը խփում է «ազիզ բալեքի» աչքի առաջ։ Դա անում է հաց ուտելու նման։